রাতের দিকে ফুটবল মহলের কারও কারো মনে হচ্ছে, নির্বাচনটা জিতে নিজেকে আরো অতলস্পর্শী খাদের দিকে ঠেলে নিয়ে গেলেন সেপ ব্ল্যাটার নিজেই। পঞ্চম বার ফিফা প্রেসিডেন্ট হিসেবে তার একগুঁয়ে প্রত্যাবর্তনের পর নতুন একটা যুদ্ধের জন্ম হয়েছিল— আমেরিকা+ব্রিটেন বনাম ব্ল্যাটার। যে যুদ্ধের পরিণতি— মঙ্গলবার সকালে মার্কিন ও ব্রিটিশ দৈনিকের একটা খবর। যৌথ প্রচেষ্টা যাকে বললে খুব ভুল হবে না।